BEZPEČNOSTNÁ RADA SLOVENSKEJ REPUBLIKY

UZNESENIE
BEZPEČNOSTNEJ RADY SLOVENSKEJ REPUBLIKY

č. 238
z 26. novembra 2008

k návrhu metodiky na vypracúvanie správy o bezpečnosti Slovenskej republiky 

Číslo materiálu:	ÚV-9237/27008/2008-KBR		
Predkladateľ:	tajomník Bezpečnostnej rady SR	

Bezpečnostná rada SR

I. schvaľuje

	návrh metodiky  na vypracúvanie správy o bezpečnosti Slovenskej republiky         

II. ukladá

A.	tajomníkovi Bezpečnostnej rady SR

A.1.	vytvoriť medzirezortnú pracovnú skupinu na prípravu správy o bezpečnosti Slovenskej republiky podľa metodiky na vypracovávanie správy o bezpečnosti Slovenskej republiky  
	Termín: každoročne do 31. 12.

A.2. koordinovať prípravu správy o bezpečnosti Slovenskej republiky podľa metodiky na vypracúvanie správy o bezpečnosti Slovenskej republiky 
	Termín: podľa schváleného časového harmonogramu 

2

	B. 	podpredsedovi vlády a ministrovi vnútra SR
ministrovi obrany SR 
ministrovi hospodárstva SR
ministrovi zahraničných vecí SR
	ministrovi dopravy, pôšt a telekomunikácií SR 

		určiť zástupcu za riadený rezort do medzirezortnej pracovnej skupiny na prípravu správy o bezpečnosti Slovenskej republiky 
		Termín: každoročne do 31. 12.

C.	podpredsedovi vlády a ministrovi vnútra SR
	ministrovi obrany SR
	ministrovi hospodárstva SR
	ministrovi zahraničných vecí SR
	ministrovi financií SR
	ministrovi dopravy, pôšt a telekomunikácií SR
	ministrovi zdravotníctva SR

predložiť tajomníkovi Bezpečnostnej rady SR cestou Kancelárie Bezpečnostnej rady SR podklady do správy o bezpečnosti Slovenskej republiky za oblasť svojej pôsobnosti podľa obsahovej štruktúry uvedenej v metodike na vypracovávanie správy o bezpečnosti Slovenskej republiky 
Termín: každoročne do 15. 3.

III. žiada

A.	riaditeľa Slovenskej informačnej služby
vedúceho Úradu vlády SR 

určiť zástupcu Slovenskej informačnej služby a Úradu vlády SR do medzirezortnej pracovnej skupiny na prípravu správy o bezpečnosti Slovenskej republiky 
Termín: každoročne do 31. 12.

B.	podpredsedu vlády a  ministra školstva SR
podpredsedu vlády a ministra spravodlivosti SR
ministra životného prostredia SR
ministra pôdohospodárstva SR 
ministerku práce, sociálnych vecí a rodiny SR
ministra kultúry SR
vedúceho Úradu vlády SR
predsedu Správy štátnych hmotných rezerv SR
riaditeľa Národného bezpečnostného úradu 
predsedníčku Úradu jadrového dozoru SR
predsedníčku Štatistického úradu SR 
predsedu Hlavného banského úradu
3

riaditeľa Slovenskej informačnej služby
predložiť tajomníkovi Bezpečnostnej rady SR cestou Kancelárie Bezpečnostnej rady SR podklady do správy o bezpečnosti Slovenskej republiky za oblasť svojej pôsobnosti v zmysle schválenej obsahovej štruktúry materiálu
Termín: každoročne do 15. 3.

C.	guvernéra Národnej banky Slovenska 

spolupracovať s ministrom financií pri príprave podkladov do správy o bezpečnosti Slovenskej republiky
Termín: každoročne do 15. 3.

D. 	generálneho riaditeľa sociálnej poisťovne 

spolupracovať s ministerkou práce, sociálnych vecí a rodiny pri príprave podkladov do správy o bezpečnosti Slovenskej republiky
Termín: každoročne do 15. 3.

E.	predsedov bezpečnostných rád obvodov v sídle krajov

predložiť tajomníkovi Bezpečnostnej rady SR cestou Kancelárie Bezpečnostnej rady SR správu o bezpečnosti na území kraja na rokovanie Bezpečnostnej rady SR
		Termín: každoročne do 15. 3.

IV. zrušuje

uznesenie Bezpečnostnej rady SR č. 193 z 9. januára 2008 k návrhu metodiky na vypracúvanie správy o bezpečnosti Slovenskej republiky